ทหารวังสะพุง กันชาวบ้านติดตามการประชุมต่ออายุใบอนุญาตใช้พื้นที่ป่าทำเหมืองทอง
ศูนย์รักษาความสงบฯ วังสะพุง สั่งกันชาวบ้านขวางประชุม อบต. เพื่อพิจารณาต่อใบอนุญาตใช้พื้นที่ป่าเพื่อทำเหมืองทอง ชี้เป็น พื้นที่เขตควบคุม ห้ามเข้า15 ก.พ. 2559 เวลาประมาณ 14.00 น.ชาวบ้านกลุ่มฅนรักษ์บ้านเกิด 6 หมู่บ้าน อ.วังสะพุง จ.เลย ประมาณ 200 คน เดินทางมาที่ที่ทำการองค์การบริหารส่วนตำบลเขาหลวง (อบต.เขาหลวง) ตามที่ก่อนหน้านี้ได้ยื่นหนังสือขอใช้สถานที่ราชการ คือ อบต.เขาหลวง ระหว่างวันที่15-16 ก.พ. 2559 เพื่อรอติดตามผลการประชุมสภา อบต.เขาหลวง สามัญสมัยครั้งที่ 2 เพื่อลงมติในวาระค้างพิจารณา กรณีขอต่ออายุขอเข้าทำประโยชน์หรืออยู่อาศัยภายในเขตป่าสงวนแห่งชาติป่าโคกภูเหล็ก ตามประทานบัตรที่ 26968/15574 26969/15575 26970/15576 และ26973/15560 บนภูทับฟ้า หมู่ 3 บ้านนาหนองบง ต.เขาหลวง ซึ่งมีการยื่นขอให้เป็นการประชุมลับเมื่อชาวบ้านเดินทางไปถึงที่ อบต.เขาหลวง กลับมีกุญแจปิดล็อกประตูทางเข้า โดย นายก อบต. ได้ทำหนังสือตอบ ไม่ให้ใช้สถานที่ และมีการตั้งเต็นท์ซึ่งคาดว่าเตรียมไว้ให้เจ้าหน้าที่มารักษาความสงบบริเวณ 2 ฝั่งด้านหน้าของ อบต.เขาหลวงสำหรับเหตุผลที่ไม่อนุญาตให้ใช้สถานที่ ตามหนังสือตอบคือ เนื่องจากมีคำสั่งจากผู้อำนวยการศูนย์รักษาความสงบเรียบร้อยวังสะพุง ให้พื้นที่เป็นเขตควบคุมห้ามเข้าจากนั้นเมื่อเวลาประมาณ 15.00 น. มีเจ้าหน้าที่ทำการติดป้าย พื้นที่เขตควบคุม ห้ามเข้า ศูนย์รักษาความสงบเรียบร้อยวังสะพุง บริเวณหน้าประตูทางเข้า อบต.การเคลื่อนไหวดังกล่าว ต่อเนื่องจากในช่วงเช้าวันนี้ (15 ก.พ. 2559) กลุ่มฅนรักษ์บ้านเกิดฯ ประมาณ 150 คน เดินทางไปที่ศาลากลาง จ.เลย เพื่อยื่นหนังสือต่อ นายวิโรจน์ จิวะรังสรรค์ ผู้ว่าราชการจังหวัดเลย เรื่องการคัดค้านการประชุมลับ ที่สภา อบต.เขาหลวง ในวันอังคารที่ 16 ก.พ. 2559เนื่องจากการประชุมสภา อบต.เขาหลวง สมัยสามัญ สมัยที่ 1 ประจำปี 2559 เมื่อวันที่ 11 ก.พ.ที่ผ่านมา ซึ่งชาวบ้านรวมตัวกันคัดค้านการนำวาระพิจารณาการต่ออายุการใช้พื้นที่ ส.ป.ก.ในการทำเหมืองทองคำ ของบริษัททุ่งคำจำกัด และพิจารณาการขออนุญาตเข้าทำประโยชน์ หรือขยายพื้นที่ประทานบัตรเหมืองแปลงใหม่บนภูเหล็กที่ค้างมาตั้งแต่วันที่ 28 ส.ค. 2558 ทำให้ไม่สามารถดำเนินการลงมติได้ แต่พบว่ามีการขอเปิดประชุมลับในวันที่ 16 ก.พ.นี้ เพื่อพิจารณามติที่ค้างอยู่ดังกล่าวตัวแทนชาวบ้านกลุ่มฅนรักษ์บ้านเกิดฯ ระบุว่า เหตุผลที่ชาวบ้านต้องคัดค้านการประชุมลับนี้ เนื่องจากปัญหาความขัดแย้งของชาวบ้านกับเหมืองทองยังคงมีอยู่ก่อนแล้ว ยิ่งไม่ควรเร่งการขออนุญาตเปิดเหมืองรอบใหม่ และมีข้อเสนอ ดังนี้1.ให้ไม่มีการประชุมลับ2.ให้เลื่อนการประชุมการลงมติการอนุญาตพื้นที่ป่าไม้ และพื้นที่ ส.ป.ก.ออกไปก่อนเมื่อเวลา 09.50 ผู้ว่าราชการจังหวัดเลย ผู้ตรวจราชการสำนักนายก และผู้ตรวจราชการกระทรวงอุตสาหกรรมลงมารับหนังสือของชาวบ้านผู้สื่อข่าวรายงานเพิ่มเติมว่า หลังการยื่นหนังสือให้ผู้ว่าฯ ต่อมาเมื่อเวลาประมาณ 11.15 น. ตัวแทนกลุ่มฅนรักษ์บ้านเกิดฯ ส่วนหนึ่งได้เดินทางไปยื่นหนังสือ 3 ฉบับให้กับนายสมัย ภักดิ์มี ประธานสภา อบต.เขาหลวง ที่ อบต.เขาหลวง โดยหนังสือดังกล่าวประกอบด้วย1.หนังสือคัดค้านการประชุมลับ2.หนังสือขอเข้ารับฟังการประชุมสภาองค์การบริหารส่วนตำบลเขาหลวง ประมาณ300 คน เพื่อติดตามการอภิปรายของสมาชิก อบต. และรับฟังการพิจารณาการขอต่ออายุพื้นที่ป่าสงวนแห่งชาติป่าโคกภูเหล็ก และ3.หนังสือขอใช้สถานที่ราชการ องค์การบริหารส่วนตำบลเขาหลวง อ.วังสะพุง จ.เลย ระหว่างวันที่ 15-16 ก.พ. 2559ระนอง กองแสน กลุ่มฅนรักษ์บ้านเกิด 6 หมู่บ้าน กล่าวว่า การประชุมลับที่เกิดขึ้นเนื่องจากหน่วยงานรัฐกลัวว่าชาวบ้านจะไปหยุดการประชุมไม่ให้มีการผ่านวาระดังกล่าว เป็นสัญญาณว่าจะดันให้มีการเปิดทำเหมืองให้ได้ แต่สำหรับชาวบ้าน 6 หมู่บ้าน ซึ่งเป็นผู้ได้รับผลกระทบโดยตรงแล้ว การประชุมดังกล่าวไม่ควรเป็นความลับกับชาวบ้าน สภา อบต.ไม่ควรตัดสินใจแทนผู้ได้รับผลกระทบระนองกล่าวด้วยว่า หากเหมืองได้รับอนุญาตก็จะดำเนินการไปได้อีก 10 ปี และจะไม่ใช่แค่พื้นที่ที่ดำเนินการอยู่เดิม แต่จะขยายไปยังพื้นที่ภูเหล็ก และนาโป่ง ซึ่งอยู่ในพื้นที่ 300 กว่าแปลงที่บริษัทได้ประทานบัตร ขณะที่ปัญหาเก่ายังไม่ได้แก้ไขเพื่อให้ชาวบ้านไว้วางใจได้ว่าจะไม่เกิดผลกระทบขึ้นอีกเราจะคัดค้านให้ถึงที่สุด ก็จะได้เห็นกันพรุ่งนี้ว่ารัฐไม่เห็นแก่ชุมชน แต่เห็นแก่ผู้ประกอบการ ระนองกล่าว พร้อมระบุว่าข้อมูลจากป่าไม้บอกว่าการให้ใช้พื้นที่อยู่กับ อบต.จะให้ผ่านหรือไม่ หากผ่านเหมืองก็เดินหน้าต่อไปได้ เพราะถือว่าหน่วยงานพื้นที่อนุญาตชาวบ้านนาหนองบงระบุว่า ชาวบ้านจะจับตาการประชุมพรุ่งนี้ (อังคารที่ 16 ก.พ. 2559) ซึ่งจะเริ่มต้นเวลา 9.00 น. แต่เนื่องจากมีแนวโน้มว่าจะมีการเกณฑ์กำลังเจ้าหน้าที่จำนวนมากมากั้นไม่ให้ชาวบ้านเข้าร่วม ชาวบ้านจึงยืนยันที่จะปักหลักรอตั้งแต่ช่วงเย็นวันที่ 15 ก.พ. เป็นต้นไป
ศูนย์รักษาความสงบฯ วังสะพุง สั่งกันชาวบ้านขวางประชุม อบต. เพื่อพิจารณาต่อใบอนุญาตใช้พื้นที่ป่าเพื่อทำเหมืองทอง ชี้เป็น พื้นที่เขตควบคุม ห้ามเข้า 15 ก.พ. 2559 เวลาประมาณ 14.00
กลุ่มฅนรักษ์บ้านเกิด,เลย,เหมืองแร่ทองคำ,เหมืองแร่เมืองเลย